68 



Navnlig gælder dette Vingerne, som er meget matte 

 og fint haarede langs Randen og paa Vingefladen; 

 disse Haar er dog saa smaa, at de kun kan ses 

 under ret stærk Forstørrelse*). 



Meget smukt er det at se Døgnfluernes Luftdans over 

 eller i Nærheden af Vandet. Med raske Vingeslag gaar 

 Insektet til Vejrs, Vingerne holdes stille, Haletraadene 

 spærres ud, og i denne Stilling falder det langsomt gennem 

 Luften for paany at gaa til Vejrs. Begyndelsen til Par- 

 ringen finder Sted i Luften, idet Hannen nedenfra griber 

 om Hunnens Forbryst eller Hals med sine lange Forben 

 og bøjer sin Bagkrop saa meget bagover, at den med sine 

 Analvedhæng kan gribe Hunnen nedenfra om 7. Segment. 

 Dens Haletraade, der ved Roden har et bevægeligt Led, 

 griber om 6. Segment og anbringes fremad langs Hunnens 

 Ryg. Under Parringen synker Hunnen med sin Byrde 

 til Jorden, og naar denne er naaet, er Parringen gerne 

 endt. Hannen fortsætter da med sin Luftdans, medens 

 Hunnen efter et kort Hvil søger hen over Vandet, bøjer 

 de yderste Segmenter af sin Bagkrop lige opad, hvorved 

 der aabnes for Spalten mellem 7. og 8. Segment, og Ægge- 

 massen drypper saa i Vandet. Hos mange Baétis-Arter 

 dykker Hunnen under Vandet og lægger Æggene paa 

 Undersiden af Sten; hos andre, f. Eks. Caenis halterata, 

 falder Hunnen efter at have sluppet Æggemassen straks 

 i Vandet og dør. 



Døgnfluernes Larver. 



Larverne lever frit i Vandet. De har en vel udviklet 

 Bidemund og aander ved bladagtige eller buskagtige Gæller, 

 der er rigt udstyrede med Luftrør (Trachéer), og som har 

 deres Plads paa Siderne af de 5, 6 eller 7 forreste Bag- 

 kropsegmenter. De har 2 eller 3 mangeleddede Hale- 

 traade (Cerci). 



*) Da Bestemmelse af Døgnfluer i Subimagostadiet er meget vanskelig 

 og ofte umulig, anbefales det Samlere at bringe Subimagines levende 

 med hjem i Æsker, hvor det sidste Hudskifte da hurtig vil finde Sted. 



